钦定古今图书集成/理学汇编/学行典/第267卷 > 杜子野
## 钦定古今图书集成/理学汇编/学行典/第267卷 > 杜子野

按《宜黄县志》：杜子野，鹿冈人。熙宁六年，特奏名。王荆
公尝师之。荆公为相，子野见之邸第，荆公问所欲，指
壁闲“颜鲁公所书《东方朔像碑》，欲得之。荆公曰：‘此墨
本何足贵，顾此石在德州，可致也’。”于是辇至临川，并
以金遗之。子野受石碑而返其金。孙育德，字华国，一
字元振，性情清介，博览群书，登绍兴五年进士第，终
“广昌令。”